
	Parlamentul României

Camera Deputaţilor

Comisia pentru cultură, arte, mijloace de informare în masă
	


București, 27 mai 2020

PL-x 220/2020

BIROUL PERMANENT AL CAMEREI DEPUTAŢILOR

Alăturat, vă înaintăm raportul Comisiei pentru cultură, arte, mijloace de informare în masă, asupra Proiectului de Lege pentru modificarea și completarea Legii pentru modificarea şi completarea Legii nr.186 din 9 mai 2003 privind susţinerea şi promovarea culturii scrise, transmis cu adresa nr.  PL - x 220 din 29 aprilie 2020 şi înregistrat la Comisie cu nr. 4c-12/89/30.04.2020.

	
	PREŞEDINTE,

 Gigel - Sorinel ŞTIRBU

PARLAMENTUL ROMÂNIEI

CAMERA DEPUTAŢILOR
	Comisia  pentru  cultură, arte, mijloace de informare în masă


RAPORT  

asupra  Proiectului de Lege pentru modificarea şi completarea Legii pentru modificarea şi completarea Legii nr.186 din 9 mai 2003 privind susţinerea şi promovarea culturii scrise

În temeiul dispoziţiilor art. 94 din Regulamentul Camerei Deputaţilor, republicat Comisia pentru cultură, arte, mijloace de informare în masă a fost sesizată spre dezbatere în fond cu Proiectul de Lege pentru modificarea şi completarea Legii pentru modificarea şi completarea Legii nr.186 din 9 mai 2003 privind susţinerea şi promovarea culturii scrise, transmis cu adresa nr. PL-x 220 din 29 aprilie 2020 şi înregistrat la Comisia pentru cultură, arte, mijloace de informare în masă cu nr. 4c-12/89/30.04.2020.

Inițiativa legislativă a fost transmisă spre dezbatere şi avizare Comisiei pentru buget, finanţe şi bănci, Comisiei pentru administrație publică și amenajarea teritoriului și Comisiei juridice, de disciplină şi imunităţi. Până la data întocmirii raportului s-a primit avizul favorabil al Comisiei pentru administrație publică și amenajarea teritoriului. 

În redactarea raportului, Comisia a avut în vedere:

- avizul favorabil, cu observaţii şi propuneri, nr. 162 din 5.03.2020, emis de Consiliul Legislativ;

- punctul de vedere negativ al Guvernului;

- avizul favorabil al Comisiei pentru administrație publică și amenajarea teritoriului nr. 4c/7/174 din 19 mai 2020. 
Prin obiectul de reglementare şi conţinutul său, proiectul de lege face parte din categoria legilor ordinare. 

În calitate de primă Cameră sesizată, Senatul a adoptat iniţiativa legislativă în ședința din 23 aprilie 2020, ca urmare a depășirii termenului de adoptare, potrivit prevederilor art. 75 alin. (2) teza a III-a din Constitutia României republicată. 

Potrivit prevederilor art. 75 din Constituţia României, republicată, şi ale art.91 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională.
Comisia a dezbătut inițiativa legislativă în şedinţa online din 26 mai 2020. La şedinţa Comisiei pentru cultură, arte și mijloace de informare în masă, au fost prezenţi 12 deputaţi din numărul total de 16 membri, conform listei de prezenţă.   
Proiectul de lege are ca obiect de reglementare modificarea art.10 din Legea nr.186/2003, intervenţia legislativă vizând, potrivit expunerii de motive, includerea burselor de creaţie printre variantele de care creatorii pot beneficia din partea autorităţilor şi instituţiilor publice, prin intermediul unui proiect, precum şi clarificarea referitoare la cheltuielile ce pot fi acoperite de o astfel de bursă, cine anume o poate oferi şi cine este beneficiarul, în cele din urmă, al drepturilor patrimoniale ale operelor create în cadrul burselor acestora.
În conformitate cu prevederile art. 55 din Regulamentul Camerei Deputaţilor, republicat, la lucrările Comisiei a participat, în calitate de invitat, domnul Mihai Firică, secretar de stat în Ministerul Culturii. 
Raportul Comisiei a fost adoptat cu unanimitatea voturilor parlamentarilor prezenţi.

În urma dezbaterilor şi a opiniilor exprimate, Comisia pentru cultură, arte, mijloace de informare în masă propune plenului adoptarea Proiectului de Lege pentru modificarea şi completarea Legii pentru modificarea şi completarea Legii nr.186 din 9 mai 2003 privind susţinerea şi promovarea culturii scrise, cu amendamentele cuprinse în Anexa ce face parte integrantă din prezentul raport.
       PREŞEDINTE,

                                   SECRETAR,
Gigel – Sorinel ŞTIRBU
                          Beatrice TUDOR














Anexa

Amendamente admise

la Proiectul de Lege pentru modificarea şi completarea Legii pentru modificarea şi completarea Legii nr.186 din 9 mai 2003 privind susţinerea şi promovarea culturii scrise
	Nr. Crt.
	Text adoptat de Senat
	Text propus de comisie

(Autorul amendamentului)
	Motivarea amendamentului

	1
	LEGE pentru modificarea și completarea Legii pentru modificarea și completarea Legii nr. 186 din 9 mai 2003 privind susținerea și promovarea culturii scrise
	Lege pentru modificarea art.10 din Legea nr.186/2003 privind susținerea și promovarea culturii scrise
(Amendament propus de Comisie)
	Amendament de tehnică legislativă.

	2
	Articol unic. – Legea pentru modificarea și completarea Legii nr. 186 din 9 mai 2003 privind susținerea și promovarea culturii scrise, cu modificările și completările ulterioare, se modifică și se completează după cum urmează:
	Articol unic. – Articolul 10 din Legea nr. 186/2003 privind susținerea și promovarea culturii scrise, republicată în Monitorul Oficial al României, Partea I, nr. 929 din 16 noiembrie 2006, cu modificările ulterioare, se modifică și va avea următorul cuprins:

  (Amendament propus de Comisie)
	Amendament de tehnică legislativă.

	3.
	1. La articolul 10, alineatul unic se modifică și va avea următorul cuprins:
„(1) Autoritățile administrației publice centrale și locale, precum și instituțiile publice pot acorda, pentru realizarea unor proiecte în domeniul culturii scrise, burse de studiu, burse de creație, precum și granturi de studii și călătorie, în țară și în străinătate.”
	„Art. 10. – (1) Autoritățile administrației publice centrale și locale, precum și instituțiile publice pot acorda, pentru realizarea unor proiecte în domeniul culturii scrise, burse de studiu, burse de creație, precum și granturi de studii și călătorie, în țară și în străinătate.
(2) Drepturile patrimoniale cu privire la  opere create în cadrul burselor de creație finanțate potrivit prezentei legi sunt ale autorului beneficiar al bursei.

(3) Autoritățile administrației publice centrale și locale, precum și instituțiile publice, singure sau în parteneriat cu organizații non-guvernamentale cu profil cultural sau cu firme, pot organiza programe de rezidențe de creație în domeniul culturii scrise.

(4) Bursele de creație pot acoperi: cazarea, utilitățile pentru spațiul de cazare, precum și un onorariu, acordat lunar sau pentru întreaga perioadă a rezidenței.”
(Amendament propus de Comisie)
	Amendament de tehnică legislativă.

	4.


	  2. La articolul 10 se adaugă trei noi alineate, alin. (2), (3) și (4), care vor avea următorul cuprins:
„(2) Drepturile patrimoniale ale operelor create în cadrul burselor de creație finanțate prin prezenta lege rămân la autorul beneficiar al bursei.

(3) Autoritățile administrației publice centrale și locale, precum și instituțiile publice, singure sau în parteneriat cu organizații non-guvernamentale cu profil cultural sau cu firme, pot organiza programe de rezidențe de creație în domeniul culturii scrise.

(4) Bursele de creație pot acoperi: cazarea, utilitățile pentru spațiul de cazare, precum și un onorariu în bani, lunar sau pentru întreaga perioadă a rezidenței.”
	Se elimină.

	Amendament de tehnică legislativă.






     PREŞEDINTE,

                                                   
                SECRETAR,


        Gigel – Sorinel ŞTIRBU                                          
                                  Beatrice TUDOR

